Voittaja Vettel: "Uskomattoman kaunis kisa" | Formulat | Iltalehti.fi
Voittaja Vettel: "Uskomattoman kaunis kisa"
Sunnuntai 21.4.2013 klo 19.29 Kimi Räikkönen on velho F1-kuljettajana.
Sebastian Vettel, Bahrainin GP:n voittaja. (AP)
LUE MYÖSButton haukkui tallikaverinsa PerezinBahrainin GP:n tulokset ja MM-tilanneKimi kakkoseksi: "Ei ollut vauhtia voittaa"Vettel voitti - Kimi taisteli kakkoseksi!
Vaatimattomasti sujunut Bahrainin gp:n aika-ajo ei muuttanut hänen suunnitelmaansa. Hän halusi ajaa sunnuntain kisan kahdella varikkopysäyksellä, toimi niin ja sijoittui viime vuoden tapaan toiseksi.Toinen sija piti hänet toisena F1:n MM-tilanteessa. Räikkösen edellä on tuttu painajainen, maailmanmestari Sebastian Vettel, joka oli sunnuntaina ylivoimainen. Vettel kiiruhti johtoon kolmannella kierroksella ja pystyi sen jälkeen tarkkailemaan muita renkaiden ohella. Vettel kävi kolmasti varikolla 57 kierroksen aikana.- Uskomattoman kaunis kisa, Vettel kiteytti.Voitto oli Vettelille kauden toinen ja uran 28:s. Hän jatkaa MM-sarjan kärjessä 77 pisteellä. Räikkösellä on 67 pistettä. Viidenneksi sijoittunut Lewis Hamilton nousi kolmanneksi 50 pisteellä, koska Ferrarin Fernando Alonsolla oli ongelmia takasiiven kanssa. Alonso tuli maaliin vasta kahdeksantena.- Tallille on annettava iso kiitos. Tämä oli virheetön kisa. Auto kulki ilmiömäisesti, Vettel sanoi. Ei ollut hääviä etukäteenBahrainin gp:ssä Lotuksen tilanne ei näyttänyt hääviltä aika-ajon jälkeen, mutta kisassa Räikkönen näytti, miten kahden varikkokäynnin taktiikka toimii parhaimmillaan. Räikkönen lähti matkaan kahdeksannesta ruudusta. Kisan alkukierroksilla hän menetti muutamia sijoja, mutta kun auton vauhti alkoi kohentua, hän ohitti edessään olleita yksi toisen jälkeen. Vain Vettel meni Räikköselle liian kovaa.- Lauantain jälkeen tiesimme, että on hankalaa. Taktiikka toimi hyvin alun vaikeuksien jälkeen. Saatiin hyvät pisteet, eikä hävitty hirveästi ykköselle, Räikkönen mietti.Vettel kruisaili maaliin 9,1 sekuntia ennen suomalaista.- Vauhti ei tällä kertaa riittänyt voittoon asti. Toivottavasti löydämme lisää vauhtia, Räikkönen sanoi.Räikkönen on ajanut F1:n gp-kiertueelle paluun jälkeen 24 kilpailua ja tullut maaliin joka kerta. Tällä kaudella hän on ollut palkintopallilla kolme kertaa. Kiinassa hän oli niin ikään toinen ja Australiassa kauden avauksessa hän voitti. Bottas teki minkä pohtiWilliams-kuljettaja Valtteri Bottas pohti etukäteeen, että 15:s tila on mahdollinen. Parhaimmillaan hän käväisi neljäntenä kiihkeän varikkokäyntisouvin aikana. Bottas tuli maaliin sijalla 14.Tämänvuotisen kisan kärkikolmikko oli sama kuin vuosi sitten. Myös silloin Räikkönen taituroi ja haastoi Vettelin voittokamppailuun, mutta jäi toiseksi. Kolmanneksi ajoi vuosi sitten ja nyt Räikkösen tallitoveri Romain Grosjean. Ranskalaisen itsetunnolle kolmas sija merkitsi paljon, sillä hänellä on ollut alkukaudella koettelemuksia riittämiin.Kärkikaksikon takana käytiin ajoittain huimaa kilpa-ajoa. Hamilton kamppaili viidenneksi, mutta Alonsolle kävi köpelösti. Hän menetti seitsemännen sijan Mark Webberille kisan loppuvaiheissa. Alonson takasiiveke ei toiminut.F1-kausi jatkuu 12. toukokuuta Barcelonassa Espanjassa. STT